CELEX: 62013CN0033
Language: lv
Date: 2013-01-22 00:00:00
Title: Lieta C-33/13: Lūgums sniegt prejudiciālu nolēmumu, ko 2013. gada 22. janvārī iesniedza Wojewódzki Sąd Administracyjny w Łodzi (Polija) — Marcin Jagiełło/Dyrektor Izby Skarbowej w Łodzi

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 141/8
            
         Lūgums sniegt prejudiciālu nolēmumu, ko 2013. gada 22. janvārī iesniedza Wojewódzki Sąd Administracyjny w Łodzi (Polija) — Marcin Jagiełło/Dyrektor Izby Skarbowej w Łodzi
   
   (Lieta C-33/13)
   2013/C 141/13
   Tiesvedības valoda — poļu
   
      Iesniedzējtiesa
   
   
      Wojewódzki Sąd Administracyjny w Łodzi
   
   
      Lietas dalībnieki pamata procesā
   
   
      Prasītājs: Marcin Jagiełło
   
   
      Atbildētājs: Dyrektor Izby Skarbowej w Łodzi
   
   
      Prejudiciālie jautājumi
   
   
               1)
            
            
               Vai Padomes 1977. gada 17. maija Sestās direktīvas par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, (OV L 145, 1. lpp.) 4. panta 1. un 2. punkts, skatīts kopā ar 5. panta 1. punktu, ir jāinterpretē tādējādi [oriģ. 2. lpp.], ka ar tiem tiek aizliegts personas, kas ar citas personas piekrišanu izmanto šīs personas sabiedrības nosaukumu, lai noslēptu savu saimniecisko darbību, veiktu pārdošanu uzskatīt par preču piegādi?
            
         
               2)
            
            
               Vai Padomes 1977. gada 17. maija Sestās direktīvas par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze 17. pants ir jāinterpretē tādējādi, ka tas liedz atskaitīt priekšnodokli, pamatojoties uz rēķinu, ko ir izdevusi persona, kas ir atļāvusi citai personai tikai izmantot tās sabiedrības nosaukumu preču pirkumam, nepierādot, ka pircējs zināja vai pamatojoties uz objektīviem apstākļiem varēja paredzēt, ka darījums, kurā viņš piedalījās, bija saistīts ar noziedzīgu nodarījumu vai citu nelikumību, ko izdarījis rēķina izsniedzējs vai persona, kas ar viņu sadarbojās?